Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 1017/13/3304	Nové Mesto nad Váhom, 31.3.2014
EEČ : 2-24-38-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b), písmeno c) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Trestné stíhanie bolo vedené na tom skutkovom základe, že obvinený XXXXX, ako otec mal. syna XXXXX, nar. XXXXX si v období od 15.07. 2011 do 07.03.2014 v Novom Meste nad Váhom a inde riadne neplnil vyživovaciu povinnosť vyplývajúcu mu zo Zákona o rodine a deklarovanú rozsudkom Okresného súdu XXXXX č. k. 7P/192/2009 zo dňa 03.02.2010, právoplatným dňa 22.02.2010, ktorým súd znížil vyživovaciu povinnosť otca XXXXX na mal. XXXXX zo sumy 100, - Eur na sumu 70, - Eur mesačne čím zmenil rozsudok Okresného súdu XXXXX zo dňa 17.10.2007 č. k. 32/P/281/2007 v časti výšky výživného na mal. Kristiána, ktoré je povinný platiť do 15-teho dňa v mesiaci vopred k rukám matky XXXXX nar. XXXXX, trvale bytom XXXXX, XXXXX, pričom túto si riadne neplnil v období od 15.07. 2011 do 07.03.2014, kedy bol poberateľom dávky v hmotnej núdzi v období od 01.01.2011 do 30.09.2011, od 01.12.2011 do 31.05.2013 a od 01.09.2013 s výnimkou obdobia od 16.09.2011 do 16.11.2011, kedy sa nachádzal v Ústave na výkon trestu odňatia slobody Leopoldov a Ústave na výkon trestu odňatia slobody Hrnčiarovce nad Parnou a od 23.05.2013 do 23.08.2013, kedy sa nachádzal v Ústave na výkon trestu odňatia slobody v Ilave a hoci bol za spáchanie prečinu zanedbanie povinnej výživy podľa § 207 odsek 1 Trestného zákona odsúdený Trestným rozkazom Okresného súdu XXXXX, sp. zn. 1T/33/2010 zo dňa 17.03.2010, právoplatným a vykonateľným dňa 15.04.2010, čím mu k rukám oprávnenej XXXXX vznikol dlh na výživnom do dnešného dňa v celkovej výške 988, 00 -  Eur

lebo zanikla trestnosť činu

Odôvodnenie:
Vyšetrovateľ Okresného riaditeľstva  PZ v Novom Meste nad Váhom, Odboru kriminálnej polície XXXXX uznesením ČVS:ORP-550/OVK-NM-2013 zo dňa 02.12.2013 podľa § 199 ods. 1 Trestného poriadku začal trestné stíhanie pre prečin zanedbania povinnej výživy podľa § 207 ods. 1, ods. 3 písm. b), písm. c) Trestného zákona .     

	Uznesením ČVS:ORP-550/OVK-NM-2013  zo dňa 14.02.2014  podľa § 206 ods. 1 Trestného poriadku vzniesol obvinenie XXXXX pre prečin  zanedbania povinnej výživy podľa § 207 ods. 1, ods. 3 písm. b), písm. c) Trestného zákona, na skutkovom základe uvedenom vo výrokovej časti uznesenia. 

Svedkyňa a poškodená XXXXX vypovedala, že obvinený XXXXX si vyživovaciu povinnosť riadne neplnil od mesiaca júl 2011 až doteraz, hoci bol zaviazaný platiť výživné rozsudkom Okresného súdu XXXXX  pod č. k. 32P/281/2007-30 zo dňa 17.10.2007 právoplatným dňa 12.11.2007 a rozsudkom Okresného súdu XXXXX č. k. 7P/192/2009-75 zo dňa 03.02.2010, právoplatným a vykonateľným dňa 22.02.2010, kde súd znížil vyživovaciu povinnosť na mal. XXXXX zo sumy 100, - EUR mesačne na sumu 70, - EUR mesačne s účinnosťou od 01.02.2010. Týmto rozsudkom sa zmenil rozsudok Okresného súdu XXXXX zo dňa 17.10.2007 č.k. 32P/281/2007-30 v časti výšky výživného na mal. syna XXXXX. Svoju vyživovaciu povinnosť si XXXXX  riadne neplnil už v minulosti, a preto bol odsúdený trestným rozkazom Okresného súdu XXXXX číslo 1T/33/2010 zo dňa 17.03.2010, právoplatným a vykonateľným dňa 15.04.2010 za prečin zanedbania povinnej výživy podľa § 207 odsek 1 Trestného zákona, v dôsledku čoho, bol aj vo výkone trestu odňatia slobody, a to od 23.05.2013 do 23.08.2013. Tiež uviedla , že neplatenie výživného nemalo trvalo nepriaznivé následky na maloletého.

XXXXX vo výsluchu obvineného zo dňa 07.03.2014 uviedol, že vzhľadom k tomu, že nemal dostatok finančných prostriedkov, aby platil výživné na svojho syna, čím mu k rukám oprávnenej XXXXX vznikol dlh na výživnom do dnešného dňa v celkovej výške 1058,- Eur. Obvinený dňa 07.03.2014  priniesol doklad o zaplatení dlžnej sumy, ktorú uhradil v tento deň  poštovou poukážkou bývalej družke XXXXX vo výške 1 058, - Eur, čím tak uhradil celú dlžnú čiastku na výživnom.  

Z listinných dôkazov je potrebné poukázať na rozsudok Okresného súdu v Novom Meste nad Váhom č. k. 7P/192/2009 zo dňa 03.02.2010, právoplatný dňa 22.02.2010, ktorým obvinenému XXXXX znížil vyživovaciu povinnosť zo sumy 100, - Eur na sumu 70,- Eur mesačne na mal. syna XXXXX, určenú rozsudkom Okresného súdu XXXXX  pod č. k. 32P/281/2007-30 zo dňa 17.10.2007 právoplatným dňa 12.11.2007 a zaviazal ho platiť výživné na maloletého k rukám matky dietaťa XXXXX vždy k 15. dňu v mesiaci, rodný list XXXXX, správu Úradu práce, sociálnych vecí a rodiny XXXXX, Sociálnej poisťovne pobočka XXXXX, trestný rozkaz Okresného súdu XXXXX číslo 1T/33/2010 zo dňa 17.03.2010, právoplatný a vykonateľný dňa 15.04.2010, správy z Ústavu na výkon trestu odňatia slobody Hrnčiarovce nad Parnou, poštová poukážka o úhrade výživného predložené poškodenou, poštová poukážka zo dňa 07.03.2014 na sumu 1058, - Eur poukázaných poškodenej XXXXX.

 Trestného činu zanedbania povinnej výživy podľa § 207 ods. 1, ods. 3 písm. b), c) Trestného zákona  sa dopustí ten, kto najmenej tri mesiace  v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného a spácha tento čin
 
b) závažnejším spôsobom konania,
c) hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený.

Podľa § 86 ods. 1  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku  prokurátor zastaví trestné stíhanie, ak zanikla trestnosť činu.

Z výsledkov vykonaného dokazovania je zrejmé, že obvinený XXXXX si neplnil v období od 16.07.2011 vyživovaciu povinnosť na mal. syna XXXXX, vyplývajúcu zo Zákona o rodine a z rozsudku Okresného súdu XXXXX č. k. 7P/192/2009 zo dňa 03.02.2010, právoplatným dňa 22.02.2010, ktorým súd znížil vyživovaciu povinnosť otca XXXXX na mal. XXXXXo sumy 100, - Eur na sumu 70, - Eur mesačne, čím zmenil rozsudok Okresného súdu XXXXX zo dňa 17.10.2007 č. k. 32/P/281/2007 v časti výšky výživného na mal. XXXXX. Následne však  obvinený  dlžné výživné  v plnej výške uhradil,  čo potvrdila vo výpovedi aj svedkyňa a poškodená XXXXX. 

Vzhľadom k horeuvedeným skutočnostiam je potrebné konštatovať, že obv. XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnenú osobu trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h/ Trestného poriadku. 

Na základe vyššie uvedeného som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Alexandra Galková
prokurátorka